Guwahati : नोगोरारि सोदांनाय आइन बेरेखा सोमावसारनायनि जाथाया सानसेनिफ्राय गुबुन सानसेयाव फारि फारियै गोख्रोंनिफ्राय गोख्रोंसिन महर लानाय थासारि एबा दुंहाव आबहावाखौ नोजोर लाखिनानै आसामाव मबाइल इन्टारनेट सिबिथाय (Mobile Internet Services) खौ दानस'नाय थिरांथा लानाय जादोंमोन। दिनै अदेबानि सुक्रबार खालि फुंआव मोनफिनदोंमोन बाहायगिरि (Netizens)। नाथाय फिन आरोबाव दानस'नो हागौ। बै खौरांआ गोसार जानाय लोगो लोगोनो मबाइल इन्टारनेट बाहायग्रा राज्यो-राजानि गेजेराव गोनो गोथो थासारिजों भुगियो। थांनाय 11 डिसेम्बरनिफ्राय 17 डिसेम्बरसिम थासारिखौ नोजोर लाखिनानै दिन्दां जानानै थादोंमोन इन्टारनेट सिबिथाय राहाया।